Erika Mann

Erika Julia Hedwig Mann (født 9. november 1905 i München; død 27. august 1969 i Zürich) var en tysk skuespiller, kabaretartist, journalist og forfatter. I 1933 grunnla hun den politiske kabareten Die Pfeffermühle. 

Hun var datter av forfatteren Thomas Mann og hans hustru Katia. Hennes mor kom fra en jødisk familie. Dette var nok en av grunnene til at hun engasjerte seg sterkt i kampen mot nasjonalsosialismen. Etter den nasjonalsosialistiske maktovertakelsen i 1933 måtte hun emigrere til USA. Hennes innflytelse skal ha vært medvirkende til at faren gikk så aktivt inn i motstandsarbeidet som han gjorde i eksilårene.Erika Mann: «Mein Vater, der Zauberer», Rowohlt Taschenbuch Verlag, Hamburg 1999, s. 89-110, ISBN 3-499-22651-0 Etter farens og broren Klaus Manns død virket hun som forvalter for deres etterlatte skrifter. Hun er også kjent for sine reportasjer, reiseberetninger og barnebøker i tillegg til biografiske verker om sin berømte far og bror. 

Erika Mann var gift med den tyske skuespilleren Gustaf Gründgens fra 1926 til 1929, derpå med den britiske poeten W.H. Auden fra 1935 til sin død. I likhet med begge sine ektemenn var Mann selv homofil eller biseksuell.

Hun regnes av Stiftung Orte der deutschen Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.
 Se også 
 Det tyske demokratiets pionerer.
 Litteratur 


 Referanser 

 Eksterne lenker 




 Biografi, litteratur og kilder om Erika Mann, fembio.org
 zu Protestkampagnen gegen die Pfeffermühle 1934 in der Schweiz i Neue Zürcher Zeitung,  11. mai 2005
 Brev, manuskripter, biografiske dokumenter av Erika Mann online, monacensia-digital.de

Kategori:Personer fra München
Kategori:Tyske forfattere
Kategori:Essayister
Kategori:Krigskorrespondenter
Kategori:Tyskspråklige forfattere
Kategori:Tyske skuespillere
Kategori:Forfattere av erindringsbøker
Kategori:Migranter fra Nazi-Tyskland til USA